Мұқтаж отбасынан шыққан студенттердің пәтер жалдау шығынын мемлекет өтеуі мүмкін
DATE: 11:30, 05 Маусым 2023 | GMT +5
TITLE: Мұқтаж отбасынан шыққан студенттердің пәтер жалдау шығынын мемлекет өтеуі мүмкін
URL: https://kaz.inform.kz/news/muktazh-otbasynan-shykkan-studentterdin-pater-zhaldau-shygynyn-memleket-oteui-mumkin_a4074961/
META: DATE: 11:30, 05 Маусым 2023 | GMT +5
TOTAL WORDS: 135
AUTHOR(S):
TEXT: «Мемлекет басшысының тапсырмасын орындау аясында халықтың әлеуметтік осал топтарының жекелеген санаттары қатарынан басқа қаладан келген студенттердің жатақханада тұруға жұмсалатын шығынын субсидиялау мәселесі пысықталып жатыр. Оқу-ағарту, Ғылым және жоғары білім министрліктерінің деректері бойынша 2022-2023 оқу жылында жоғары оқу орындары мен колледждерде халықтың әлеуметтік осал топтары санатынан шамамен 218, 5 мың студент оқып жүр. Осыған байланысты үш жылдық бюджетке қосымша қажеттілік шамамен 54, 7 млрд теңгені құрайды», - деп атап өтеді Үкімет басшысының орынбасары. Сонымен қатар вицепремьер студенттердің пәтер жалдауға жұмсайтын шығындарын өтеу үшін Оқу-ағарту, Ғылым және жоғары білім министрліктері республикалық бюджеттің мүмкіндіктерін ескере отырып, мемлекеттік әлеуметтік көмекке ең мұқтаж екі санатты анықтағанын айтады. «Олар - жетім және ата-анасының қамқорлығынсыз қалған студенттер, мүгедектігі бар адамдар, бала кезінен мүгедектігі бар адамдар, мүгедектігі бар балалар. Үш жылдық бюджетке қажеттілік - шамамен 1, 9 млрд теңге», - деді Алтай Көлгінов
